เช็คยัง! 6 หลักทรัพย์ติดCash Balance เริ่มวันนี้
ตลท.จับ DAII, EIC, EIC-W1, EIC-W2, EIC-W3 และ PIMO ติด Cash Balance เริ่ม 23 ม.ค.-3 มี.ค.60 พร้อมขยายช่วงดำเนินการ ACAP, ACAP-W1 และ TLUXE ตั้งแต่วันที่ 23 ม.ค.-10 ก.พ.60
23 ม.ค. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท บริษัท ไดอิ กรุ๊ป จำกัด (มหาชน) หรือ DAII และบริษัท อุตสาหกรรม อีเล็คโทรนิคส์ จำกัด (มหาชน) หรือ EIC พร้อมด้วยใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 1 หรือ EIC-W1 รวมทั้งใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 2 หรือ EIC-W2 พร้อมกับใบสำคัญแสดงสิทธิในการจองซื้อหุ้นสามัญของบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 3หรือ EIC-W3 และบริษัท ไพโอเนียร์ มอเตอร์ จำกัด (มหาชน) หรือ PIMO โดยให้มีผลตั้งแต่วันที่ 23 ม.ค.2560 สิ้นสุดวันที่ 3 มี.ค.2560
ขณะที่ขยายช่วงดำเนินการบริษัท เอเชีย แคปปิตอล กรุ๊ป จำกัด (มหาชน) หรือ ACAP พร้อมด้วยใบสำคัญแสดงสิทธิในการจองซื้อหุ้นสามัญของบริษัท เอเชีย แคปปิตอล กรุ๊ป จำกัด (มหาชน) ครั้งที่ 1 หรือ ACAP-W1 และบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE โดยให้มีผลตั้งแต่วันที่23 ม.ค.2560 สิ้นสุดวันที่ 10 ก.พ.2560